La Lingua Arpitana ’l est un lévro dessus la lengoua arpetana ècrit en étalien per Josèf Harriet et publiê en novembro 1976. Ceti lévro ’l est lo premiére ôvra que propose una koinè, una fôrma standârd de la lengoua arpetana por utilisacion dens l’ensembllo des Payis arpetans. L’ôtor s’engage por una standardisacion de l’arpetan u tôrn du parlement de Montjovèt (en Vâl d’Aoûta) avouéc una grafia originâla.